Diari Oficial de la Generalitat Valenciana


Sumari del DOGV 5021, del 06-06-2005 (2005/6345)

Convocatòria de l'Assemblea General de la cooperativa.
------------------------------------------------------

### Dades del document

Número de DOGV
:   5021

Data del DOGV
:   06-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6345


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Convocatòria

Convocatòria de l'Assemblea General de la cooperativa. [2005/F6345]
  
En compliment de l'acord adoptat pel Consell Rector d'esta societat cooperativa i de conformitat amb el que legalment i estatutàriament s'ha establit, són convocats tots els socis de l'entitat per a realitzar Assemblea General ordinària, el pròxim divendres dia 24 de juny a les 21.30 hores en primera convocatòria i a les 22.00 hores en segona, en esta ciutat, al local situat al carrer de Joan Capó, número 28, a fi de tractar els punts del següent
  
Orde del dia
  
1r. Examen de la gestió social. Aprovació, si és el cas, dels comptes anuals corresponents a l'exercici econòmic tancat el 31 de desembre de 2004 (balanç, compte de pèrdues i guanys, memòria i informe de gestió i informe d'auditoria).
  
2n. Proposta sobre distribució d'excedents de l'exercici.
  
3r. Retribució a pagar a les aportacions voluntàries incorporades al capital social.
  
4t. Aprovació, si és el cas, de la liquidació del pressupost d'ingressos i despeses del Fons de Formació i Promoció Cooperativa de l'exercici 2004 i pla d'inversions i despeses d'este fons per a l'exercici en curs.
  
5é. Pagament anticipat de retorns cooperatius a compte dels resultats de l'exercici 2005.
  
6é. Nomenament d'auditors externs de comptes anuals.
  
7é. Elecció per a la renovació estatutària de membres del Consell Rector.
  
8é. Adaptació dels estatuts socials a la Llei 8/2003, de 24 de març, de Cooperatives de la Comunitat Valenciana, i al Decret 83/2005, de 22 d'abril, del Consell de la Generalitat, pel qual es regulen les cooperatives de crèdit de la Comunitat Valenciana.
  
9é. Autorització expressa al Consell Rector per a procedir a elevar a instrument públic els acords de l'Assemblea General que exigisquen tal formalitat o s'hagen d'inscriure en els registres públics, així com per a executar els acords esmentats. Com també facultar-lo per a la interpretació, aplicació i desenvolupament dels que ho necessitaren, inclosa l'esmena d'estos, així com per al compliment de tots els requisits que puguen resultar legalment exigibles per a la seua eficàcia.
  
10é. Suggeriments i preguntes al Consell Rector.
  
11é. Decisió sobre l'aprovació de l'acta. Designació de socis a l'efecte.
  
La Vall d'Uixó, 16 de maig de 2005.- El president: José Ramón Orenga Segarra.
  
Nota. Conforme al que s'establix en els articles 21 de la Llei de Cooperatives de la Comunitat Valenciana, i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria, el text dels estatuts socials adaptats a la nova normativa i l'informe del Consell Rector sobre este text i la resta de documents referents a les altres propostes sobre les quals ha de decidir l'assemblea, es troben a disposició dels socis al domicili social de l'entitat durant l'horari d'atenció al públic i fins al dia de l'assemblea inclusivament. Així mateix, els socis tenen dret a rebre gratuïtament, prèvia sol·licitud per escrit, una còpia dels documents esmentats.